CELEX: 32015D0536
Language: hr
Date: 2015-03-27 00:00:00
Title: Provedbena odluka Komisije (EU) 2015/536 оd 27. ožujka 2015. o izmjeni Priloga II. Odluci 2007/777/EZ u pogledu unosa za Sjedinjene Američke Države na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju, u vezi s ponovnim izbijanjem visokopatogene influence ptica u toj zemlji (priopćeno pod brojem dokumenta C(2015) 1990)  Tekst značajan za EGP

31.3.2015   
            
            
               HR
            
            
               Službeni list Europske unije
            
            
               L 86/154
            
         PROVEDBENA ODLUKA KOMISIJE (EU) 2015/536
   оd 27. ožujka 2015.
   o izmjeni Priloga II. Odluci 2007/777/EZ u pogledu unosa za Sjedinjene Američke Države na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju, u vezi s ponovnim izbijanjem visokopatogene influence ptica u toj zemlji
   
      
         (priopćeno pod brojem dokumenta C(2015) 1990)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezinu uvodnu rečenicu članka 8., članak 8. točku 1. prvi podstavak, članak 8. točku 4. i članak 9. stavak 4. točku (c),
   budući da:
   
               (1)
            
            
               Odlukom Komisije 2007/777/EZ (2) utvrđuju se pravila za zdravlje životinja i javno zdravlje za uvoz u Uniju te provoz kroz Uniju i skladištenje u Uniji pošiljaka mesnih proizvoda i obrađenih želudaca, mjehura i crijeva („proizvodi”).
            
         
               (2)
            
            
               U dijelu 1. Priloga II. Odluci 2007/777/EZ navode se područja trećih zemalja za koje je unošenje proizvoda u Uniju ograničeno zbog zdravlja životinja i na koje se primjenjuje načelo regionalizacije. U dijelu 2. tog Priloga navodi se popis trećih zemalja ili dijelova njihova državnog područja iz kojih je odobreno unošenje proizvoda u Uniju uz uvjet da su ti proizvodi bili podvrgnuti odgovarajućoj obradi navedenoj u dijelu 4. tog Priloga.
            
         
               (3)
            
            
               Sjedinjene Američke Države navedene su u dijelu 2. Priloga II. Odluci 2007/777/EZ kao treća zemlja iz koje je odobren uvoz u Uniju i provoz kroz nju pošiljaka proizvoda dobivenih od peradi, farmski uzgojene pernate divljači i divljih ptica, za određene dijelove njezina državnog područja, ovisno o izbijanju visokopatogene influence ptica. Ta je regionalizacija priznata Odlukom 2007/777/EZ, kako je izmijenjena Provedbenom odlukom Komisije (EU) 2015/252 (3) i Provedbenom odlukom Komisije (EU) 2015/349 (4) nakon izbijanja visokopatogene influence ptica u državama Kaliforniji, Idahu, Oregonu i Washingtonu. Odlukom 2007/777/EZ predviđa se da se može odobriti unošenje tih proizvoda u Uniju iz pogođenih područja tih država nakon što ih se podvrgne obradi „D” kako je utvrđena u dijelu 4. Priloga II. Odluci 2007/777/EZ („obrada D”).
            
         
               (4)
            
            
               Sjedinjene Američke Države potvrdile su ponovno izbijanje visokopatogene influence ptica podtipa H5 u jatima peradi u državama Kaliforniji, Oregonu, Minnesoti i Washingtonu tijekom veljače i ožujka 2015. Nadležna veterinarska tijela Sjedinjenih Američkih Država odmah su obustavila izdavanje veterinarskih certifikata za pošiljke proizvoda koji su namijenjeni za unošenje u Uniju iz tih država na koje su primijenjena veterinarska ograničenja u pogledu tih novih izbijanja bolesti. Sjedinjene Američke Države provele su i mjere usmrćivanja u preventivne svrhe radi kontrole i ograničavanja širenja visokopatogene influence ptica.
            
         
               (5)
            
            
               Sporazumom između Unije i Sjedinjenih Američkih Država (5) predviđa se promptno međusobno priznavanje mjera regionalizacije u slučaju izbijanja bolesti u Uniji ili Sjedinjenim Američkim Državama („Sporazum”).
            
         
               (6)
            
            
               Na temelju ponovne prisutnosti visokopatogene influence ptica u državama Kaliforniji, Oregonu, Minnesoti i Washingtonu proizvode dobivene od peradi, farmski uzgojene pernate divljači i divljih ptica iz dijelova navedenih država na koje su nadležna veterinarska tijela Sjedinjenih Američkih Država primijenila ograničenja trebalo bi podvrgnuti najmanje „obradi D” kako bi se spriječilo unošenje virusa visokopatogene influence ptica u Uniju.
            
         
               (7)
            
            
               U pogledu tih izbijanja visokopatogene influence ptica regionalizacija državnog područja Sjedinjenih Američkih Država priznata je i Uredbom Komisije (EZ) br. 798/2008 (6), kako je izmijenjena Provedbenom uredbom Komisije (EU) br. 2015/243 (7) i Provedbenom uredbom Komisije (EU) br. 2015/342 (8) za uvoz određenih proizvoda od peradi koji su obuhvaćeni tom Uredbom.
            
         
               (8)
            
            
               Radi dosljednosti opis područja u dijelu 1. Priloga II. Odluci 2007/777/EZ treba se odnositi na regionalizaciju kako je opisana u stupcu 3. tablice iz dijela 1. Priloga I. Uredbi (EZ) br. 798/2008 i primjenjivati za razdoblje utvrđeno u tom Prilogu početnim i zaključnim datumima u stupcima 6.A i 6.B.
            
         
               (9)
            
            
               Dio 1. Priloga II. Odluci 2007/777/EZ trebalo bi stoga izmijeniti.
            
         
               (10)
            
            
               Odluku 2007/777/EZ trebalo bi stoga na odgovarajući način izmijeniti.
            
         
               (11)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog II. Odluci 2007/777/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 27. ožujka 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 18, 23.1.2003., str. 11.
   
   
      (2)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).
   
      (3)  Provedbena odluka Komisije (EU) 2015/252 od 13. veljače 2015. o izmjeni Priloga II. Odluci 2007/777/EZ u pogledu unosa za Sjedinjene Američke Države na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju, u vezi s visokopatogenom influencom ptica (SL L 41, 17.2.2015., str. 52.).
   
      (4)  Provedbena odluka Komisije (EU) 2015/349 od 2. ožujka 2015. o izmjeni Priloga II. Odluci 2007/777/EZ u pogledu unosa za Sjedinjene Američke Države na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju, u vezi s visokopatogenom influencom ptica nakon izbijanja bolesti u državama Idahu i Kaliforniji (SL L 60, 4.3.2015., str. 68.).
   
      (5)  Sporazum između Europske zajednice i Vlade Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla koji je u ime Europske zajednice odobren Odlukom Vijeća 1998/258/EZ (SL L 118, 21.4.1998., str. 1.).
   
      (6)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dopušten uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).
   
      (7)  Provedbena uredba Komisije (EU) 2015/243 оd 13. veljače 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (SL L 41, 17.2.2015., str. 5.).
   
      (8)  Provedbena uredba Komisije (EU) 2015/342 оd 2. ožujka 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica nakon izbijanja bolesti u državama Idahu i Kaliforniji (SL L 60, 4.3.2015., str. 31.).
   
      PRILOG
      U dijelu 1. Priloga II. Odluci 2007/777/EZ unos za Sjedinjene Američke Države zamjenjuje se sljedećim:
      
         
                     „Sjedinjene Američke Države
                  
                  
                     US
                  
                  
                     01/2015
                  
                  
                     Cijela zemlja
                  
               
                     US-1
                  
                  
                     01/2015
                  
                  
                     Cijele Sjedinjene Američke Države, osim područja US-2.
                  
               
                     US-2
                  
                  
                     01/2015
                  
                  
                     Područja Sjedinjenih Američkih Država opisana pod US-2 u stupcu 3. dijela 1. Priloga I. Uredbi Komisije (EZ) br. 798/2008 (1).
                  
               
      
         (1)  Razdoblje navedeno zaključnim i početnim datumima u stupcima 6.A i 6.B u dijelu 1. Priloga I. Uredbi (EZ)br. 798/2008 za odgovarajuća područja moraju se uzeti u obzir za uvoz u okviru ove Odluke.”